stanford-oval/wikipedia huggingface dataset:
יעקב שבתאי
הערות שוליים

↑  יעקב שבתאי זכה בשתי תחרויות למחזה מקורי, דבר, 20 במרץ 1964
↑  יעקב שבתאי זכה בפרס "קשת" בעד הסיפור הקצר, על המשמר, 15 בינואר 1969
↑  ג. עיטור,'"`UNIQ--nowiki-00000002-QINU`"'הדוד פרץ ממריא בקרוב, חדשות, 7 באפריל 1993
↑  אלי שי,'"`UNIQ--nowiki-00000004-QINU`"'ספרים - עוד קרפדנו חי - "המסע המופלא של הקרפד", יעקב שבתאי, איורים דני קרוון, זמורה־ביתן, כל העיר, 3 באוקטובר 1990
↑  בואי רוח, באתר שירונט
↑  ליאור ייני בואי רוח, באתר יוטיוב
↑  אלישע פורת,'"`UNIQ--nowiki-00000006-QINU`"'הדבר גובל בשערורייה, ייסוריו של יעקב שבתאי כסופר מתחיל, באתר הארץ, 26 באוגוסט 2011
↑  יעקב שבתאי באתר GRAVEZ
↑  אתר התאחדות בולאי ישראל, קטלוג בולי ישראל
↑  מאיה פלדמן,'"`UNIQ--nowiki-0000000A-QINU`"'"אבא רצה להיות פרה קדושה", באתר ynet, 7 באוגוסט 2006
↑  יוסי קליין,'"`UNIQ--nowiki-0000000C-QINU`"'שובו של הפליק בטוסיק, באתר הארץ, 14 ביולי 2004
↑  '"`UNIQ--nowiki-0000000E-QINU`"'גילי איזיקוביץ,'"`UNIQ--nowiki-0000000F-QINU`"'אני נועה, בתו מחוץ לנישואים של הסופר יעקב שבתאי, וזה הסיפור שלי, באתר הארץ, 1 במאי 2014
↑  אהרן שבתאי מספר על פטירתו של האח יואל בשיר "יואל"; '"`UNIQ--nowiki-00000011-QINU`"'אהרן שבתאי,'"`UNIQ--nowiki-00000012-QINU`"'שירים | בְּכָל יוֹם הָעוֹלָם בּוֹכֶה עַל מוֹצַרְט, באתר הארץ, 27 באפריל 2021
↑  ״אבא שלי יעקב שבתאי״ באתר דוקאביב
'"`UNIQ--nowiki-00000014-QINU`"'מורן שריר,'"`UNIQ--nowiki-00000015-QINU`"'ניסיון רטרואקטיבי ליצור אבא, באתר הארץ, 19 במאי 2014
↑  ישראל המאירי, נמר חברבורות / יעקב שבתאי, ארכיון התיאטרון הישראלי, אוניברסיטת תל אביב
↑  "דון ז'ואן חוזר", תיאטרון 33, עמ' 72-40.
↑  '"`UNIQ--nowiki-00000019-QINU`"'גפי אמיר,'"`UNIQ--nowiki-0000001A-QINU`"'גם לסופר מפורסם מותר למות בפרטיותו, באתר הארץ, 26 בדצמבר 2019
↑  '"`UNIQ--nowiki-0000001C-QINU`"'שני ליטמן,'"`UNIQ--nowiki-0000001D-QINU`"'עדנה שבתאי מספרת על חייה לצדו של יעקב שבתאי, באתר הארץ, 30 באוקטובר 2019
↑  '"`UNIQ--nowiki-0000001F-QINU`"'אמיר אוריין,'"`UNIQ--nowiki-00000020-QINU`"'הופעת "עולם ללא אשמים" היא מאורע חשוב, באתר הארץ, 28 בדצמבר 2021
↑  '"`UNIQ--nowiki-00000022-QINU`"'שירה סתיו,'"`UNIQ--nowiki-00000023-QINU`"'עידו בסוק טווה בשקדנות מרשימה את קורות חייו ויצירותיו של שבתאי, באתר הארץ, 2 באפריל 2023
| --- | --- |
בקרת זהויות :  NLI: 987007277320105171  BIBSYS: 90134696  BNE: XX1723510  BnF: cb12139553c (data)  CiNii: DA07680322  GND: 12056601X  ICCU: CFIV123067  ISNI: 0000 0001 1060 5896  LCCN: n84042964  MusicBrainz: 917e645e-94e7-4a61-a0ff-2f02b402d022  NTA: 071579168  RERO: 02-A000148696  SNAC: w6ht2prn  SUDOC: 029856833  VIAF: 46796563   WorldCat (עם VIAF): 46796563 
לוחית זיכרון על ביתו של יעקב שבתאי ברח' לוריא 1 בתל אביב
כרזה עבור המחזה "המסע אל ארץ התוף" (1970) בביצוע תיאטרון החאן הירושלמי.
יהודה יוצא למלחמה

| --- | --- |

 סוגה:  סדרה תיעודית
 יוצרים:  רויטל אורן, אודי קלינסקי
 בימוי:  רויטל אורן
 משתתפים:  יהודה יצחקוב
 פסקול:  לירן קהת
 ארץ מקור:  ישראל ישראל
 שפות:  עברית
 מספר עונות:  1
 מספר פרקים:  3
 הפקה
 חברת הפקה:  אודי קלינסקי - פרו-ויד הפקות
 אתר צילומים:  ישראל
 צלמים:  רואי רוט, רויטל אורן
 אורך פרק:  כ-44 דקות
 שידור
 רשת שידור בישראל:  yes דוקו ערוץ 10 (ש.ח.)
 תקופת שידור מקורית:  13 בדצמבר 2010 – 2010
 קישורים חיצוניים
 אתר רשמי
יהודה יוצא למלחמה היא סדרת טלוויזיה ישראלית תיעודית בשלושה חלקים, ששודרה בערוץ yes דוקו, החל מ-13 בדצמבר 2010, ומתעדת פרק מחייו של יהודה יצחקוב. הסדרה הופקה עבור yes דוקו בתמיכת קרן מקור לקולנוע וטלוויזיה וקרן גשר לקולנוע רב תרבותי.
עלילה

יהודה יצחקוב, נער בכיתה י', בעת תחילת צילומי הסדרה התיעודית, גדל בחולון, למשפחה ממוצא בוכרי. הוא מתגורר יחד עם אמו שמגדלת אותו לבדה ומתמודדת עם קשיי פרנסה. אלא שלנער הזה יש חלום ענק, שכדי להגשימו עליו ללכת כנגד כל הסיכויים: להיות טייס קרב בחיל האוויר הישראלי. כך, הוא מאמין, יוכל לשנות את העתיד האפור שהמקום הדל והקשה ממנו בא מייעד לו. בתחילה נדמה לו שכולם נגדו: אמו, מוריו וחבריו. אבל אחרי זמן מה מבין יהודה שהכח בידיו, ואם הוא רוצה משהו, דבר (כמעט) לא יכול לעצור בעדו.
במשך 6 שנים עוקבים יוצרי הסדרה אחר יהודה, מהיותו נער בתחילת תיכון ועד אחרי גיוסו לצה"ל, ומביאים דיוקן של בחור שמנסה לנפץ את תקרת הזכוכית. הוא עבר בהצלחה את המיונים, אך לפני הגיוס הרשמי החליט חיל האוויר החליט לא לגייסו, בגלל אביו שהיה סוחר סמים. יהודה לא ויתר על החלום והחליט לגשת למיוני חיל האוויר דרך קצונה בחיל אחר. על כן התגייס לצנחנים, עבר מסע כומתה, וסיים את הטירונות. אולם בעת שהילך יהודה בשכונתו, הוא נפצע בברכו, וצה"ל מחליט לשחרר אותו בטרם עת עם פרופיל 24. חלומו החדש לאחר שחרורו הוא ללמוד הנדסת חשמל באוניברסיטה.
הסדרה משודרת בשידורים חוזרים מדי פעם בערוץ yes דוקו, ושודרה גם בערוץ 10.
הארי פוטר – דמויות משנה

סדרת ספרי הארי פוטר, שנכתבה על ידי ג'יי קיי רולינג, מכילה אוסף רב של דמויות הלוקחות חלק בעולם הקסום המתואר בספר. בערך זה יוצג ריכוז של דמויות משניות בספרים.
תלמידים בהוגוורטס > תלמידי הפלפאף

סדריק דיגורי הוא הבן של איימוס דיגורי, מבוגר מהארי בשלוש שנים. הוא משחק קווידיץ' בעמדת המחפש, והוא גם הקפטן של נבחרת בית הפלפאף. בספר השלישי מתואר כיצד הוא מפגין הגינות רבה בכך שביקש משחק חוזר בעקבות התעלפותו של הארי כתגובה לסוהרסנים. סדריק מתואר כנער יפה תואר המצטיין בלימודים, מכהן כמדריך בהפלפאף, וזוכה להערצת התלמידות בהוגוורטס. בספר הרביעי הוא מנהל מערכת יחסים קרובה עם צ'ו צ'אנג (ובכך גורם להארי לקנא בו) ומשתתף בטורניר הקוסמים המשולש (ומנצח בו ביחד עם הארי), אך בסיום הטורניר הוא נרצח על ידי פיטר פטיגרו (זנב תולע) בהוראת הלורד וולדמורט שקרא לפטיגרו "להרוג את המיותר".
חנה אבוט היא תלמידה בשכבה של הארי שהצטרפה לצבא דמבלדור, והיא מונתה למדריכת הפלפאף בשנתה החמישית. בשנתה השישית אימה נרצחה על ידי משרתיו של וולדמורט. אחרי לימודיה היא התחתנה עם נוויל לונגבוטום והפכה לבעלים של פונדק הקלחת הרותחת.
סוזן בונז היא תלמידה בשכבה של הארי, והיא מצטרפת לצבא דמבלדור. משפחתה נרצחה על ידי הלורד וולדמורט במלחמה הראשונה, והיא גודלה על ידי דודתה, אמיליה בונז, ראש המחלקה לאכיפת חוקי הקסם במשרד הקסמים. פירוש שם משפחתה "בונז" הוא באנגלית "עצמות" משום שהרבה מבני משפחתה נרצחו.
ארני מקמילן הוא תלמיד בשכבה של הארי. במהלך אירועי הספר השני ארני משתכנע כי הארי הוא היורש של סלית׳רין ולאחר שהרמיוני מותקפת הוא מתנצל בפני הארי באומרו כי ידוע לו שהארי לא יתקוף אותה. במהלך הספר החמישי ארני מצטרף לצבא דמבלדור. דעות מסוימות סוברות שהוא נקרא על שם המנצח והמלחין הקנדי ארנסט מקמילן.
ג'סטין פינץ'-פלצ'לי הוא תלמיד בשכבה של הארי. ג'סטין הוא בן מוגלגים למשפחה מהמעמד הגבוה. לפני שהיה מודע להיותו קוסם, היה רשום לבית הספר 'איטון', שנחשב יוקרתי מאוד. במהלך הספר השני ג'סטין משתכנע כי הארי הוא היורש של סלית'רין, ובעת שנכח בדו-קרב בין הארי למאלפוי, מאלפוי השתמש בלחש סרפנסורטיה, ונחש הופיע במקום. הארי דיבר בלחשננית אל הנחש שלא יתקוף את ג'סטין. עם זאת, ג'סטין לא הבין מה הארי אומר, וחשב שהוא מעודד את הנחש לתקוף. בהמשך השנה, ג'סטין הביט בבסיליסק דרך גופו השקוף של ניק כמעט בלי ראש, ואובן במקום. הוא נלקח למרפאה, שם נותר מאובן עד סוף השנה. בסוף השנה הוא התנצל בפני הארי על שחשד בו ולחץ את ידו.
תלמידים בהוגוורטס > תלמידי רייבנקלו

לונה לאבגוד היא ביתו של קסנופיליוס לאבגוד ותלמידה מהשכבה של ג'ני וויזלי. מופיע לראשונה בספר החמישי ובו היא מצטרפת לצבא דמבלדור. מסוגלת לראות את הת'סטראל מכיוון שראתה את מות אימה כשהייתה קטנה. חברה קרובה של הארי, נוויל, ג'ני, רון והרמיוני (למרות שלרון ולהרמיוני לוקח זמן להתרגל אליה).
רוג'ר דייוויס הוא תלמיד המבוגר מהארי בשנתיים. קפטן-רודף של רייבנקלו. בנוסף רקד עם פלר דלארקור בנשף חג המולד בספר הרביעי.
מרקוס בלבי הוא תלמיד המבוגר מהארי בשנה אחת.
פנלופה קלירווטר היא תלמידה בשכבה של פרסי ויזלי שכיהנה כמדריכה בספר השני ואף נפגעה יחד עם הרמיוני מהבסיליסק. בנוסף לכך היא גם הייתה בת הזוג של פרסי בזמן לימודיהם בהוגוורטס.
צ'ו צ'אנג הייתה בת הזוג של סדריק דיגורי לפני שנרצח בספר הרביעי. בספר החמישי הפכה לחברה של הארי, זאת למרות תחושותיה הקשות. באותו הספר היא נפרדת מהארי, אך בסרט באותו השם הארי נפרד ממנה.
מריאטה אדג'קום היא החברה הטובה ביותר של צ'ו, והיא מצטרפת לצבא דמבלדור אך בוגדת ומסגירה אותו לדולורס אמברידג', דבר שמעטר את מצחה בפצעונים עם הכיתוב "מלשנית" - קללה שהרמיוני הטילה על חברי הקבוצה.
פדמה פאטיל היא תלמידה בשכבה של הארי ותאומתה של פרוואטי פאטיל. היא מונתה למדריכת רייבנקלו בשנתה החמישית, והצטרפה לצבא דמבלדור. רקדה עם רון וויזלי בנשף חג המולד.
אנתוני גולדשטיין הוא תלמיד בשכבה של הארי, הוא מונה למדריך רייבנקלו, והצטרף לצבא דמבלדור. ממוצא יהודי.
טרי בוט הוא תלמיד בשכבה של הארי. מצטרף לצבא דמבלדור בספר החמישי. בספר השביעי, בתקופה בה אוכלי המוות השתלטו על הוגוורטס, ניסה לשחרר תלמיד שנה ראשונה שנכבל באזיקים על ידיהם, אך נתפס ועונה קשות על ידם.
מנדי ברוקלהרסט היא תלמידה בשכבה של הארי.
ליסה טרפין  היא תלמידה בשכבה של הארי.
מורג מקדוגל היא תלמידה בשכבה של הארי.
סו לי היא תלמידה בשכבה של הארי.
תלמידים בהוגוורטס > תלמידי סלית'רין

תיאודור נוט – לומד באותה שכבה עם הארי פוטר. אביו הוא אוכל מוות.
גרהם מונטגיו – לומד בשכבה אחת מעל הארי היה קפטן קבוצת הקווידיץ' בספר החמישי ובספר השישי הוא מוזכר כמי שנתקע בחלל שבין ארוניות ההיעלמות במשך מספר חודשים, מתואר כרחב כתפיים ומזכיר במראהו את דאדלי.
בלייז זאביני – מוזכר בספר הראשון כשנקרא להתמיין על ידי המצנפת ומויין לסלית'רין, ובשישי כשהוזמן למסיבה אצל סלגהורן. בתרגום לעברית הוא מוזכר בטעות בספר הראשון בלשון נקבה. לפי הסרט היה רודף בקבוצת הקווידיץ'.
דפני גרינגרס – לומדת באותה שכבה עם הארי פוטר ואחותה הגדולה של אסטוריה (אשתו של דראקו מאלפוי).
מרכוס פלינט – הקפטן והרודף של קבוצת סלית'רין בקווידיץ' בשלושת הספרים הראשונים.
אדריאן פיוסי – תלמיד המבוגר מהארי בשנתיים. הוא הרודף של קבוצת סלית'רין בקווידיץ'.
מיילס בלצ'לי – תלמיד המבוגר מהארי בשנה אחת. הוא השומר של קבוצת סלית'רין בקווידיץ'. במשחק המחשב שמו הפרטי הוא קווין.
טרנס היגס – תלמיד המבוגר מהארי בארבע שנים. הוא המחפש של קבוצת סלית'רין בקווידיץ' בספר הראשון.
לוסיאן בול – תלמיד המבוגר מהארי בשלוש שנים. הוא החובט של קבוצת סלית'רין בקווידיץ' בשלושת הספרים הראשונים.
פרגרין דריק – תלמיד המבוגר מהארי בשלוש שנים. הוא החובט של קבוצת סלית'רין בקווידיץ' בשלושת הספרים הראשונים.
פנסי פרקינסון – תלמידה בשכבה של הארי, היא מחזיקה בדעות זהות לאלו של מאלפוי ומאוהבת בו בגלוי. מתוארת כ"בעלת פרצוף של בולדוג". לפנסי אין תפקיד משמעותי בספרים, אך היא מתוארת בעיקר כאשר היא לועגת לאחרים ומשמיצה אותם. בספר השביעי היא אף מנסה להסית את התלמידים להסגיר את הארי לוולדמורט, אך במקום זאת רוב התלמידים מאיימים עליה בשרביטיהם.
גרגורי גויל – תלמיד בשכבה של הארי. אחד מעושי דברו של דראקו מאלפוי, מלווה אותו בקביעות, ומשמש עבורו כמעין שומר ראש. מתואר כגדל גוף וטיפש במיוחד. אביו היה אוכל מוות.
וינסנט קראב – תלמיד בשכבה של הארי. אחד מעושי דברו של דראקו מאלפוי, מלווה אותו בקביעות, ומשמש עבורו כמעין שומר ראש. מתואר כגדל גוף ופרא-אדם. מת בקרב על הוגוורטס לאחר שהטיל את כישוף "שלהבת שדים" בתוך חדר הנחיצות אך לא הצליח ומת בעצמו מהשרפה שיצר. אביו היה אוכל מוות.
טרייסי דייוויס – היא תלמידה בשכבה של הארי.
וייסי הארפר (מחפש מחליף), אורקהרט (קפטן) – שחקני קבוצת הקווידיץ' החל מהספר השישי.
מיליסנט בלסטרוד לומדת באותה שכבה עם הארי פוטר, הרמיוני ניסתה להתחזות אליה בספר השני באמצעות שיקוי פולימיצי אך לקחה בטעות את שיערות החתול שלה והפכה לחצי חתול.
קאסיוס וורינגטון – תלמיד המבוגר מהארי בשנתיים. הוא הרודף של קבוצת סלית'רין בקווידיץ' בספר החמישי.
רוחות רפאים

בית הספר הוגוורטס נרדף על ידי רוחות רפאים רבות. אחדות מהן משתייכות לבתי התלמידים השונים, ותפקידן העיקרי הוא לסייע לתלמידים במקרים שונים. רוח רפאים כזאת שייכת לאדם שלמד באותו בית כשהיה בחיים.
הברון המגואל הוא רוח הרפאים של בית סלית'רין. לא ידוע מה הוא שמו הפרטי, אך בספר השביעי מתברר כי הוא היה מאוהב בגבירה באפור (הלנה רייבנקלו) והרג אותה בהתקף של זעם. כעונש הוא התאבד, ועונד על עצמו את השלשלשאות המאפיינות אותו. הברון המגואל הוא הדמות היחידה שפיבס פוחד מפניה. על בגדיו של הברון המגואל יש כתמי דם כסופים. שאר הרוחות (מלבד הגבירה באפור) לא מכירים את סיפורו ומדוע הוא מכוסה בדם.
הגבירה באפור היא רוח הרפאים של בית רייבנקלו. בספרים הראשונים אין לה תפקיד כלשהו, אך בספר השביעי מתברר כי היא הלנה רייבנקלו (הבת של רוונה רייבנקלו, אחת ממייסדי הוגוורטס). הלנה גנבה את העטרת הקסומה של אמה, מתוך מחשבה שהעטרת תיתן לה כוחות קסומים. הלורד וולדמורט חילץ ממנה את מיקום העטרת, ולאחר מכן הפך את העטרת להורקרוקס. לאחר שהלנה סירבה לחיזוריו של הברון המגואל, שהיה מאוהב בה ונשלח על ידי רוונה רייבקלו להחזיר אותה לבריטניה, הוא רצח אותה בהתקף זעם. הארי מסיק על מיקומו של ההורקרוקס בעקבות שיחה עמה.
הכומר השמן הוא רוח הרפאים של בית הפלפאף. למעט מילים אחדות בספר הראשון הוא כמעט ולא מדבר.
סר ניקולס דה מימזי פורפינגטון (ידוע כניק כמעט־בלי־ראש) הוא רוח הרפאים של בית גריפינדור. ניק הוצא להורג באמצעות עריפת ראש עם גרזן עץ ב-1492, אך זאת לא הושלמה עד הסוף, דבר שגרם לכך שראשו נותר מחובר בפיסת עור לצווארו. ניק מאוד רגיש למאפיין זה, ונעלב מאוד כשמזכירים זאת. הוא נחשב לרוח רפאים ידידותית מאוד, ונוהג לסייע רבות לתלמידי גריפינדור. במהלך הספר השני הוא מותקף על ידי בסיליסק ומאובן (ביחד עם ג'סטין פינץ' פלצ'לי מהפלפאף), אך לבסוף מושב למצבו הקודם הודות לטיפול בצמחי דודאים. תלמידים החווים אובדן נוהגים לפנות אליו כדי לקבל עצה ונחמה. בספר החמישי מספר ניק להארי שרוחות רפאים הן אנשים שפחדו מהמוות והעדיפו להשאיר טביעה מעצמם בעולם הזה.
מירטל המייללת היא רוח רפאים שבימי חייה למדה ברייבנקלו והייתה בת להורים מוגלגים. היא נרצחה בידי הבסיליסק בשירותי הבנות שבקומה השנייה. מירטל רודפת את השירותים שבהם נרצחה, אך גם לעיתים מבקרת במקלחות המדריכים (בספר הארי פוטר וגביע האש, באותו קטע היא עוזרת להארי לפתוח את ביצת הזהב). וידועה ברגישות רבה מאוד לעובדת היותה מתה. מראה סימני חיבה להארי ולדראקו וככל הנראה גם חיבבה את הוריהם כשהיו בגילם.
פיבס הוא פולטרגייסט שייעודו היחיד הוא זריעת הרס, חורבן והתנכלות. פיבס לא מקשיב לאיש, למעט אלבוס דמבלדור והברון המגואל, למעט פעם אחת בספר החמישי שבה מילא את בקשתם של פרד וג'ורג' ויזלי והטריד את דולורס אמברידג', ופעם נוספת בספר השביעי בקרב על הוגוורטס שבו השליך על אוכלי המוות הפולשים צמחים טורפים ומסוכנים. פעם אחת הארי מתחזה לברון המגואל ופיבס מקשיב לו.
פרופסור בינס הוא המורה לשיעור תולדות הקסם והרוח היחידה בהוגוורטס שהיא גם מורה. שיעורו מתואר פעמים רבות כמשעמם ביותר ואף מרדים. מסופר עליו כי היה קשיש ביותר וכה שקוע בהוראה עד שאפילו לא שם לב לעובדת מותו, כאשר נרדם בכורסה מול האח בחדר המורים, והתעורר ללמד את השיעור שלו כאשר הוא מותיר את גופתו המתה על הכורסה. נוהג להיכנס לכיתה בריחוף דרך הלוח, מה שמתואר כדבר המעניין ביותר שקורה בזמן השיעור שלו.
גמדוני בית

גמדוני בית הם יצורים בדיוניים המשרתים כעבדים לאורך כל חייהם את אדוניהם הקוסמים. הגמדונים נאמנים מאוד לבעליהם, יעשו הכל למענם, לא יחשפו את סודותיהם, לא ידברו סרה באדוניהם, יפנו אל אדוניהם בתואר אדונילי או גבירתילי, ולא ישתמשו בכוחות הקסם המיוחדים שלהם (כגון היכולת להתעתק גם באזורים אשר מוטל עליהם כישוף המונע התעתקות) ללא אישור. בדרך כלל הם לובשים בלויי סחבות, והם יכולים להשתחרר מעבדותם רק אם אדוניהם יתנו להם בגדים חדשים. גמדונים נמצאים בדרך כלל בבתים עתיקים של משפחות עשירות וטהורות דם. הגמדונים הם יצורים גאים מאוד ומתביישים מכל חריגה מנורמות העבדות המקובלות אצלם.
גמדוני בית מאופיינים בחזות מכוערת: יש להם עיניים גדולות, אוזניים ארוכות ומחודדות כמו אוזני עטלף, הם נמוכים מאוד והם מדברים בצורה עילגת (כגון קוסמימים במקום קוסמים, אדנונימים במקום אדונים, ועוד.).
החל מהספר הרביעי חל שינוי במעמדם עם הקמתו של הארגון למען רווחת גמדוני הבית (אלרג"ה) על ידי הרמיוני גריינג'ר. הרמיוני ניסתה ללא הצלחה רבה לפעול למען הגמדונים בעת שלמדה בהוגוורטס, וכשהחלה בקריירה במשרד הקסמים לאחר הספר השביעי היא זכתה להצלחה רבה בשיפור מעמדם.
גמדוני בית > דובי

דוֹבּי הוזכר לראשונה בתחילת הספר השני, כשהגיע לחדרו של הארי על מנת למנוע ממנו להגיע להוגוורטס. הארי מסרב, ובתגובה גורם דובי להפלת עוגה שהכינה פטוניה דרסלי, ובכך גורם לדרסלים לגלות כי הארי לא רשאי לבצע קסמים מחוץ להוגוורטס, ולנעול את הארי בחדרו. הארי הצליח להימלט מכלאו, אך דובי לא ויתר על רצונו. הוא מנע מהארי ומחברו רון ויזלי לעלות על הרציף בקינגס קרוס, גרם למרביצן לרדוף ולפצוע את הארי במהלך משחק קווידיץ', ואף ביקר בו במרפאת בית הספר בעת ששכב שם והחלים מפציעתו.
בסוף הספר התברר כי דובי ניסה למנוע מהארי להגיע להוגוורטס כיוון שידע כי אדוניו, לוציוס מאלפוי, החליט להחדיר את יומנו של טום רידל לחפציה של ג'יני ויזלי, ובכך לגרום לפתיחת חדר הסודות והפללתו של אביה, ארתור ויזלי. הארי ריחם על דובי לאורך כל הספר, ובסופו החליט לשחרר את דובי. הוא הכניס את יומנו של רידל לתוך גרב מלוכלך והושיט אותו למאלפוי, שבתגובה זרק את הגרב לכיוונו של דובי לאחר שהוציא ממנו את היומן. כשלוציוס הבין את שעשה הוא ניסה לפגוע בהארי, אך נהדף על ידי דובי שהשתמש בכוחותיו המיוחדים. לאחר מכן הפך דובי לגמדון חופשי, ובניגוד לשאר בני מינו הוא החל לדרוש תנאים סוציאליים.
בספר הרביעי החל דובי לעבוד במטבחים של הוגוורטס, משום שאלבוס דמבלדור היה היחיד שהיה מוכן להעסיק אותו אף על פי שדרש שכר. תפקידו היה קטן יחסית, ולפני המשימה השנייה בטורניר הקוסמים המשולש הוא נתן להארי אצות זימיזים שייסעו לו לעבור את המשימה בהצלחה. בסוף הספר התברר כי מי שנתן לו את המידע על האצות היה ברטי קראוץ' הבן שהתחזה למורה להתגוננות מפני כוחות האופל אלאסטור מודי.
לדובי יש תפקיד קטן בספר החמישי, בו הוא מראה להארי את חדר הנחיצות ששימש למפגשי צבא דמבלדור, והתריע בפני חברי הקבוצה על חשיפתה. בספר השישי הוא עוקב אחרי דראקו מאלפוי (בעזרתו של קריצ'ר) לבקשתו של הארי, והביע את שאט נפשו מהתנהגותו של מאלפוי. באמצעות המידע שסיפק דובי הצליח הארי לנחש נכונה מה מעשיו של מאלפוי כשהוא לא מוצא אותו במפת הקונדסיים. במהלך הספר השביעי הוא חילץ את הארי וחבריו מבית משפחת מאלפוי, אך במהלך הבריחה נרצח על ידי בלטריקס לסטריינג' באמצעות סכין שנזרקה לכיוונו בזמן התעתקותם אל בקתת הצדפים (הבית של ביל ופלר). הוא נקבר בחצר ביתם של ביל ופלר ויזלי. הוא מתואר כגמדון נחמד ואדיב, ששמח בחלקו ואהב את הארי וחבריו. דובי מופיע לכל אורך הסדרה אבל בסרט הרביעי בכלל לא הופיע למרות שלקח חלק משמעותי בספר. לפי הספר נתן דובי את אצות זימיזים להארי ולפי הסרט נתן נוויל את אצות זימיזים.
גמדוני בית > וינקי

וינקי היא גמדונת בית המשתייכת למשפחת הגמדונים ששירתה את משפחת קראוץ'. היא הופיעה בעצמה רק בספר הרביעי, והוזכרה בספרים הבאים. בתחילת הספר, על אף פחד הגבהים שלה, היא טענה שהיא שומרת לבעלים שלה על מקום ביציע המכובדים באצטדיון שבו נערך גמר אליפות העולם בקווידיץ', אך מאוחר יותר התברר כי היא השגיחה על ברטי קראוץ' הבן שהוסתר מתחת לגלימת היעלמות. קראוץ' הבן הצליח לגנוב את שרביטו של הארי פוטר, שיגר לשמים את האות האפל, ובכך גרם לפיטוריה של וינקי. היא קיבלה זאת באופן קשה, ולאחר שהחלה לעבוד בהוגוורטס סבלה מהתמכרות למשקה המשכר (עבור גמדונים) בירצפת. רולינג אמרה בעבר כי חל שיפור קטן במצבה הנפשי של וינקי, אך אמרה גם כי היא מעולם לא התאוששה מההלם שבפיטוריה מבית קראוץ'. ווינקי אינה מופיעה בסרטים, למרות שיש לה תפקיד די חשוב.
גמדוני בית > קריצ'ר

קריצ'ר הוא גמדון בית המשתייך למשפחת הגמדונים ששירתה את משפחת בלק. בדומה לבעליו הוא חש תיעוב כלפי קוסמים שאינם טהורי דם, והיה נאמן מאוד לאמו של סיריוס בלק (מתואר בכריכה האחורית של הספר החמישי כ"גמדון-בית ממורמר ונוטף ארס"). בספר החמישי נאמר כי שאיפת חייו היא שלאחר מותו יערפו את ראשו ויתלו אותו לצד אוסף ראשי הגמדונים שבבית משפחת בלק בלונדון. אף על פי שתיעב את סיריוס, שלא הלך בדרכי הוריו, הוא נאלץ לציית לו. הוא זכה ליחס מזלזל מצד האנשים שהתגוררו באופן זמני או קבוע בבית משפחת בלק, בשל ההערות הגזעניות שהיה ממלמל כשחשב שלא שומעים אותו. היחידה שהתייחסה אליו בכבוד הייתה הרמיוני גריינג'ר, שהאמינה בשוויון זכויות לגמדונים, אף על פי שכינה אותה בוצדמית.
קריצ'ר היה מודע למערכת היחסים הקרובה בין סיריוס לבין הארי, וכיוון שלא נאסר עליו לדבר על כך הוא העביר את המידע לאוכלת המוות בלטריקס לסטריינג', שהייתה הקרובה היחידה של סיריוס שחש כלפיה הערכה גבוהה. לאחר שהארי ראה חיזיון שבו וולדמורט עינה את סיריוס במשרד הקסמים הוא יצר קשר עם בית משפחת בלק, אך קריצ'ר בגד באדוניו, שיקר להארי שסיריוס לא נמצא, ובכך הוביל בסופו של דבר למותו של סיריוס.
בתחילת הספר השישי עבר קריצ'ר לחזקתו של הארי שירש את כל רכושו של סיריוס. הארי ציווה על קריצ'ר לא ליצור קשר בכל צורה שהיא עם אוכלי המוות, וקריצ'ר נאלץ לציית. הוא גם שלח אותו לעבוד בהוגוורטס ביחד עם גמדוני הבית הקבועים של בית הספר. בהמשך הספר הורה לו הארי לעקוב אחרי דראקו מאלפוי ביחד עם דובי, אך קריצ'ר הביע את חוסר שביעות רצונו ותיאר באורח מופלג את הערצתו למשפחת מאלפוי טהורת הדם.
בספר השביעי והאחרון התברר כי וולדמורט ניצל את קריצ'ר על מנת לבחון את ההגנות סביב התליון של סלזאר סלית'רין, אותו הפך להורקרוקס. לאחר שסיים את הבדיקה נטש את קריצ'ר במערה עם החיז"לים, אך קריצ'ר ניצל כיוון שאדונו רגולוס בלק (אחיו הקטן של סיריוס) ציווה עליו לחזור אחרי שיעשה מה שוולדמורט יפקוד עליו לעשות והוא היה מחויב לבצע את הפקודה, ואף על פי שוולדמורט דאג בקסמיו שלא יהיה ניתן להתעתק מהמערה, כוחות הקסם של גמדוני הבית אפשרו לו להתעתק משם בכל זאת. לאחר מכן הוא קיבל מהארי את התליון שהיה שייך לרגולוס ארקטורוס (אחיו של סיריוס), ובשל כך חל מהפך ביחס שלו להארי, לרון ואפילו להרמיוני. בסוף הספר הוא הוביל את מתקפת גמדוני הבית בחלק השני של הקרב על הוגוורטס מול אוכלי המוות. ככל הנראה קריצ'ר שרד את הקרב על הוגוורטס, שכן הארי תהה בסוף הספר השביעי אם קריצ'ר יכול להביא לו כריך למיטה.
גמדוני בית > הוקי

הוקי היא גמדונת בית זקנה המוזכרת בספר השישי כמי ששירתה אישה זקנה בשם חפציבה סמית'. הופעתה היחידה היא בזיכרון שהארי ראה בהגיגית של אלבוס דמבלדור, ובו היא נראית משרתת את גבירתה בזמן שטום רידל (וולדמורט) מבקר בבית שלה. לאחר שסיימו לצפות בזיכרון סיפר דמבלדור להארי על כך שהוקי הרעילה את גבירתה בטעות מספר ימים לאחר המפגש בו צפו, אך טען כי יש סבירות גבוהה שוולדמורט השתיל במוחה זיכרון כוזב במטרה להסתיר את הרצח שביצע על מנת לגנוב את אוצרותיה של משפחת סמית'.
ראו גם

אוכלי מוות
הערות שוליים

↑  כדי שהקו יסמן הורות הוא צריך לרדת למטה
↑  בחלק מהמקרים משך הנשואין מופיע מעל הקו
↑  לא למד בבית ספר, או שבית הספר/הבית אליו השתייך לא ידוע.
↑  השיוך לבית סלית'רין לא נאמר במפורש אך משתמע
↑  השיוך לבית סלית'רין לא נאמר במפורש אך משתמע
↑  כתבה בשבועון ניוזוויק
↑  כפי שאושר על ידי רולינג בציוץ טוויטר מ-2014 כאן.
↑  פאשלות. עוד דף אחד ודי - הבלוג של גילי בר-הלל. 5 ביוני 2005
מימין לשמאל: וינסנט קראב (ג'יימי ויילט), דמות לא ידועה, דראקו מאלפוי (טום פלטון), תיאודור נוט וגרגורי גויל (ג'ושוע הרדמן).
ניק כמעט בלי ראש (ג'ון קליז)
מירטל המייללת (שירלי הנדרסון)
קסנופיליוס לאבגוד (ריס איוואנס)
גאריק אוליבנדר (ג'ון הרט)
ריטה סקיטר (מירנדה ריצ'רדסון)
דובי בבית הדרסלים (הסרט השני)
קריצ'ר גמדון בית בלק (הסרט החמישי)
מנעמים

| --- | --- |

 נתונים כלליים
 תקופת הפעילות:  1950–הווה (כ־75 שנים) 
 מיקום המטה:  חיפה 
 ענפי תעשייה:  תעשיית הממתקים 
 מוצרים עיקריים:  ופלה 
 
הסמליל הישן של החברה
מנעמים הוא מפעל ישראלי למאפים מתוקים, בעיקר אפיפיות.
היסטוריה

המפעל הוקם בשנת 1950 במושבה הגרמנית בחיפה (כיום שדרות בן-גוריון 18) על ידי רוזה ויצחק וולפיילר ושתי בנותיהם. הם היו ילידי קרקוב, שניצלו מהשואה על ידי חסיד אומות העולם אוסקר שינדלר.
לפני מלחמת העולם השנייה היה יצחק סוכן של מפעלי סושארד בפולין (כיום חלק מחברת קרמבר (אנ')), ורוזה הייתה עקרת בית. בתקופה בה שהו בגטו קרקוב עזרה רוזה לכלכלת הבית על ידי אפיית עוגות ועוגיות. כאשר עלו לישראל היו שניהם בגיל מבוגר יחסית וחיפשו מקור פרנסה. בעלייתם הביאו איתם בני הזוג מקלה בעל תבניות לאפיית אפיפיות ולכן החליטו לנסות לייצר בביתם ופלים מצופים ולמכור אותם בקמעונאות.
רוזה, יחד עם בנותיה, אפתה את דפי הוופלים, חתכה לגודל הרצוי וטבלה אותם בקלחת תחליף שוקולד מבעבעת. לאחר צינון היו עוטפים את הוופלים ברדיד אלומיניום ויצחק היה עובר בין חנויות המכולת והקיוסקים בעיר התחתית ומוכר את התוצרת.
למזלה של המשפחה, היו אלו ימי הצנע והשוק היה צמא למיני מתיקה, כך הצליח יצחק למכור את הוופלים שייצרה המשפחה. כאשר עלה הביקוש, רכש יצחק זוג אופניים אשר איפשרו לו להגדיל את טווח המכירות, ואחר כך פרד ועגלה דו-גלגלית. הייצור הועבר לצריף קטן שנשכר לשם כך והעסק החל להעסיק גם עובדים שלא מקרב בני המשפחה. על הוופלים הוטבע אז השם המסחרי "וופל חיפה".
אחרי זמן מה, הצטרף לעסק החתן, יצחק (אינק) בירנהק, ונרכשה מכונית מסחרית להובלת התוצרת ברחבי ישראל. עם העלייה בביקוש והגדלת מגוון המוצרים (למשל, גביעי גלידה), הועבר ב-1966 המפעל למפרץ חיפה, נרכש ציוד תעשייתי ונקבע השם "מנעמים" כשם החברה. בשנים שחלפו הצטרפו למפעל המשפחתי ילדיהם של יצחק ואשתו רינה: אברהם (רמי) בירנהק וליאורה בירנהק-מרכוס יחד עם בעלה לשעבר.
המפעל גם מייצא מוצרים אל מחוץ לישראל, בעיקר לארצות הברית, שם נהנה המפעל מהשוק החרדי הדורש הכשר מהודר.
בפברואר 2021 נחתמה עסקת רכישה של המפעל על ידי קרן ההשקעות "גרין לנטרן", בהיקף המוערך בלפחות 10 מיליון שקלים. לעסקה נדרש אישור של רשות התחרות, שכן "גרין לנטרן" רכשה בעבר את חברת גילרו המייצרת מוצרים דומים, והעסקה תביא למיזוגן של שתי החברות. ביוני 2021 הממונה על התחרות לא אישרה את העסקה, ובעקבות כך החברות משכו את בקשת המיזוג והרכישה לא יצאה אל הפועל.
הערות שוליים

↑  מפעלים מספרים על עצמם, דבר, 3 בפברואר 1966
↑  ליאת רון,'"`UNIQ--nowiki-00000003-QINU`"'‏פורטפוליו/ ליאורה בירנהק-מרכוס, באתר גלובס, 4 בדצמבר 2008
↑  נווית זומר,'"`UNIQ--nowiki-00000005-QINU`"'מפעל הוופלים "מנעמים" נמכר לאחר 70 שנות פעילות בכ-10 מיליון שקל, באתר כלכליסט, 28 בפברואר 2021
↑  נווית זומר,'"`UNIQ--nowiki-00000007-QINU`"'מיזוג הוופלים בוטל: הממונה על התחרות לא אישרה את עסקת מנעמים-גילרו, באתר ynet, 8 ביוני 2021